**A FOST O VREME**

*STOMFF ANDREI AUREL*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

A FOST O VREME

A fost o vreme fericită când

Eu te iubeam în fiecare gând

Şi-ţi sărutam cu ochii, rând pe rând,

Sânii fierbinţi şi buzele arzând!

A fost o vreme fericită când

Erai stăpâna visurilor mele.

Cuprins eram în jocul unor iele

Ce nu voiau decât să mă înşele

Şi-mi dăruiau hispanice castele.

Erai stăpâna visurilor mele,

Şi, ca şi-atunci, în clipele acele,

Nu mă îmbăt cu luciul unor stele

Ci zbor purtat de albe rândunele

La ţărmul plin de drepte paralele.

Şi, ca şi-atunci, în clipele acele,

Aştept să te întorci cât mai curând,

Deşi e doar un vis, rememorând

Lumina de pe chipul tău cel blând.

Mi-e dor de ochii tăi, mă simt flămând.

A fost o vreme fericită când

Erai stăpâna visurilor mele.

Şi, ca şi-atunci, în clipele acele,

Aştept să te întorci cât mai curând.